open-index/open-wikipedia-markdown huggingface dataset:
Diter Bolen

**Diter Bolen** (, ) – Alman pop ifaçı, Modern Talking duetinin iştirakçısı.

## Həyatı
Diter Bolen 1954-cü ildə Almaniyada Hamburq şəhərində anadan olmuşdur. 1978-ci ildə gimnaziyanı fərqlənmə ilə bitirir. İqtisadiyat üzrə diplom qazanır. Diter müxtəlif qqruplara prodüserlik edir. 1984-cü ildə Diter Bolenin Tomas Anders ilə əmdaşlığı nəticəsində məşhur Modern Talking (səslənməsi:"Modern Tokinq") qrupu yaranır. 1986-cı ildə onlar arasında mübahisə yaranır. Diter və Tomas arasında mübahisənin əsas səbəbi qrupun ifaçı heyəti ilə bağlı olur. Mətbuat və ictimaiyyət isə qrupun dağılmasınd əsas səbəb kimi Tomasın şöhrətpərəst həyat yoldaşı Nora Balllinqi göstərirdi. Bu hadisədən sonra "Modern Talking" qrupu iki il, kontraktın bitməsinə qədər fəaliyyət göstərir. Nəhayət, qrup üzvləri 1987-ci ildə qarşılıqlı razılıq əsasında ayrılırlar.

Qrup dağılan zaman Diter Tomas Andersə bir neçə milyon verməyə məcbur olur. Qrup dağıldıqdan sonra Diter Bolen C.C.Catch ilə əməkdaşlıq edir. Lakin onlar arasında mübahisə yaranır. Mübahisənin səbəbi isə Karolinanın öünün musiqi yazmaq istəməsi idi. Əməkdaşlıq pozulan zaman Karolina  Diterə bir neçə milyon verir. 1988-ci ildə Diter Bolen Blue System qrupunu yaradır. Qrup elə də populyarlıq qazanmır. 1998-ci ildə Diter Bolen ilə Tomas Anders yenidən Moder Talking qrupunu yaradırlar. Qrup populyarlıq qazanır. Lakin 2003-cü ildə tərəflərin razılaşmaları ilə musiqi qrupu dağılır. Səbəb isə Tomas Andersin ondan icazə almadan Karolina ilə müxtəlif ölkələrdə konsert verməsi və pulların çoxunu özünə götürməsi idi. Buna baxmayaraq onlar yenə də dost kimi qalırlar. Diter Bolen niderland qrupu VideoKids qrupu, Kris Norman, C.C.Catch, Bonni Tayler, Sandra Kretu və digər məşhur ifaçılarla əməkdaşlıq etmişdir.

## İstinadlar
İks-adamlar: Birinci dərəcə

**İks-adamlar: Birinci dərəcə** () — 2011-ci ildə istehsal olunmuş ABŞ filmi. Metyu Vonnun rejissorluq etdiyi filmin baş rollarında  Ceyms MakEvoy, Maykl Fassbender və Cennifer Laurens çəkilmişlər.

## Mənbələr
Liman

**Liman** və ya **port** – sahilyanı yarımqapalı su hövzələri. Onlar şirinsulu və dəniz ekosistemləri arasında ekoton
kimi özünü göstərir. Liman müxtəlif tipli gəmilərin sahilə yaxınlaşmaq üçün yan aldıqları xüsusi hazırlanmış dənizkənarı yerdir.

## Limanlar və ekologiya

Limanlar iqtisadi cəhətdən yüksək əhəmiyyətə malik olmalarına baxmayaraq, ekoloji cəhətdən müəyyən fəsadlara səbəb olurlar.

Limanlar adətən litoral zonaya daxil olur və qabarma-çəkilmələrə məruz qalır. Limanlar yüksək məhsuldar olur. Onlar biogen maddələrin "tələsi" hesab olunur. Bütün il ərzində dənizlərdə avtotroflar – makrofitlər (bataqlıq və dəniz otları, yosunlar), dib yosunları, fitoplankton aktiv olur. Onlar cavan (körpə) balıqların yemləmə yeridir. Limanlar insanın təsərrüfat fəaliyyəti altına düşdükdə su mühitinin çirklənməsi nəticəsində məhsuldarlığını itirir. 

## İstinadlar

## Xarici keçidlər
Aqrosfer

**Aqrosfer** – insanın kənd təsərrüfatı fəaliyyəti nəticəsində yer ərazisində dəyişilmiş bütün torpaq sahələrinin məcmusunu əks etdirən qlobal sistemdir.

## Həmçinin bax
* Aqrobiologiya
* Aqrobiosenoz
* Aqroekosistem
* Aqrokimyəvi müayinə
* Aqrotexnika

## İstinadlar
Aqrosenozlar

**Aqrosenozlar** – kənd təsərrüfatında istifadə olunan torpaqlarda kənd təsərrüfatı məhsulları əldə etmək məqsədilə yaradılan xüsusi biosenozlardır. Bu biosenozlar müntəzəm olaraq insan tərəfindən saxlanmış bioloji qruplaşmalar olub, ekoloji baxımdan az davamlı, lakin yüksək məhsuldarlığa malik bir və ya bir neçə seçilmiş bitki və ya heyvan növləridir (çeşidlər, cinslər).

## Həmçinin bax
* Antrofitlər

## İstinadlar
Mehdi Mahmudov

**Mehdi Mahmudov** — Polkovnik

## Həyatı
1932-ci ildən оrdu sırаlаrındа хidmət еtmişdir. Tiflisdə hərbi məktəb bitirdikdən (1936) sоnrа bаtаrеyа kоmаndiri, diviziоn kоmаndirinin müаvini оlmuşdur.

Böyük Vətən mühаribəsi illərində 416-cı Аzərb. diviziyаsındа pоlk kоmаndiri оlаn M. Bеrlinədək döyüş yоlu kеçmiş dir. Lеninqrаd (indiki Sаnkt-Pеtеrburq) Аli Аrtillеriyа Zаbitləri Məktəbini (1946) və Mоskvаdа M.V.Frunzе аd. Hərbi Аkаdеmiyаnı (1952) bitirmişdir. 1956-cı ildə оrdudаn burахılmışdır.

## Mükafatları
3 "Qırmızı Bаyrаq", 3-cü dərəcəli "Suvоrоv", 1-ci dərəcəli "Vətən mühаribəsi" və "Qırmızı Ulduz" оrdеnləri ilə təltif оlunmuşdur.

## Ədəbiyyat
*Bоkоv F. Y., Аzərbаycаn övlаdlаrının ölməz igidliyi, B., 1975;
*yеnə оnun, Vеsnа pоbеdı, M., 1979.

## Mənbə
* http://www.anl.az/down/meqale/azerbaycan/2011/iyun/187590.htm
Madeyra

**Madeyra** ( — *ağac parçası*) — Atlantik okeanında, Portuqaliyadan 1000 kilometr, Afrikadan 500 kilometr məsafədə olan Portuqaliyaya məxsus ada.

Arxipelaq iki məskunlaşmış: Madeyra və Portu-Santu və iki az məskunlaşmış Desertaş adası və Selvenş adasından ibatərdir. Son iki ada köç edən quşların dayanacaq yeridir.

Madeyra Portuqaliya dənizçiləri tərəfindən 1418 və 1420-ci illər arasında kəşf edilmişdir. Adalar 1807–1814-cü illər arasında Böyük Britaniyanın nəzarətində olmuşdur.

Ada ilboyu turizm üçün ideal yer sayılır, o məşhur Madeyra şərabı, gülləri və ilboyu mülayim iqlimi ilə tanınır (temperatur 16&nbsp;°C – 25&nbsp;°C).

Funşal adasındakı port Avropanın kruiz gəmilərinin dayanacaq yeridir.

## İstinadlar
 

## Xarici keçidlər

* http://slovari.yandex.ru/dict/bse/article/00044/51700.htm 
* Madeyra hökumətinin saytı 
* Madeyrada turizm haqqında rəsmi sayt 
* Madeyra üzrə gid
Pan de kampan

**Pən dö kəmpəyn** ( — *kənd çörəyi*) — Fransada biçirilən böyük dəyirmi çörək növüdür.

## Qaynaqlar
* "Pən dö kəmpəyn" çörəyi
Pen de mi

**Pen de mi** () Fransada şirin, dilimlənmiş və qablaşdırılmış çörək növüdür. Bu çörək, xırtıldayan qabığının olmamasına görə və yumşaq xarakteri ilə səciyyələnir. Bu çörək ən çox sandviç çörəyinə bənzəyir və Fransada *klub* adlı sandviçin hazırlanması üçün əsas dəstəkdir.

## Diyet
* Kalori: 456 kkal (100g)
* Protein: 7.00 gr
* Yağ: 4.00 g
* Karbonhidratlar: 55,00 g
Andranik Madadyan

**Andranik Madadyan**  (, , ) - erməni əsilli İran-ABŞ pop ifaçısıdır. Ləqəbi "Andy" kimi səsələnir. Ən məşhur İran ifaçılarından biridir. 1980-cı illərdə İran ifaçı Kouros ilə birgə ifa edirdi. Fars, erməni, ingilis, ispan, ərəb və hindi dillərini bilir. Karyerasında 15 albom çıxarmışdır. Onun albomları İranda qadağan olunmasına baxmayaraq piratlar tərəfindən satılır. Hazırda ABŞ ölkəsinin Kaliforniya ştatının Los-Anceles şəhərinin erməni rayonunda yaşayır. Endi 11 noyabr 2011-ci ildə aktrisa Şani ilə ailə həyatı qurmuşdu. Aktrisa Şani xərçəng xəstəliyindən əziyyət çəkir.

## Albomlar
**Kouros ilə birgə**
*1985: Khastegari 
*1988: Parvaz 
*1990: Balla 
*1991: Goodbye 
*2006: Andy & Kouros Vol. 1 
*2006: Andy & Kouros Vol. 2

**Öz albomları**

*1992: Beegharar 
*1994: Laili 
*1995: Tanhaee 
*1996: Devoted 
*1998: Silk Road 
*1998: Ghahremananeh Vatan 
*1999: Nune 
*2000: And My Heart… 
*2001: Yaran  
*2002: Khalvateh Man 
*2003: Orere Seero 
*2004: Platinum 
*2006: City Of Angels 
*2007: Airport

## İstinadlar

## Xarici keçidlər
* Rəsmi sayt
* ANDY's Lovers Website
Prostat vəzi

Yunanca: προστάτης prostates, termini "protector" qoruyucu gözətçi mənasındadır boşaltma sisteminin sonuna yaxın hissədə məsanə və üretra (xarici sidik kanalı) arasında yerləşən şabalıd şəklində və şabalıd böyüklüyündə bir orqandır.

Prostat yalnız kişilərdə mövcuddur. Qadınlarda prostat və ya buna bənzəyən hər hansı bir orqan mövcud deyildir.

## Xüsusiyyəti
Sağlam bədəndə prostat vəzi iki vəzifəyə malikdir. Əsas vəzifəsi sidik kisəsindən sidiyi xaric etmək və orqazm sırasında kişinin spermasının gəlməsini təmin etməkdir.

## Prostat xəstəlikləri
**Prostat xərçəngi**

Prostat xərçəngi
Klitor

**Klitor** (lat. clitoris), dişi məməlilərin cütləşmə zamanı həzz almaq üçün nəzərdə tutulmuş xarici cinsiyyət orqanıdır. Klitor, kişilərdəki penisinin homoloqudur, yəni hər ikisi eyni embrional toxumadan inkişaf edir.

## Anatomiya
Klitorun görünən hissəsi olan glans klitoris (klitor başı), vulvanın ön hissəsində, daxili dodaqların birləşdiyi yerdə yerləşir. Lakin, klitor daha böyük və mürəkkəb bir quruluşa malikdir və vulvanın altında uzanır. Klitorun daxili hissələri korpus klitoris (klitor gövdəsi) və krura klitoris (klitor ayaqları) adlanır. Bu hissələr, erektil toxumadan ibarətdir və cinsi stimullaşdırma zamanı qanla dolaraq şişir.

Klitor, minlərlə sinir ucu ilə zəngindir, bu da onu bədənin ən həssas bölgələrindən biri halına gətirir.

## Funksiya
Klitorun əsas funksiyası cinsi stimullaşdırma və həzz təmin etməkdir. Klitorun stimullaşdırılması, cinsi uyarılmaya, orqazma və cinsi məmnuniyyətə səbəb ola bilər.

## Klitor və Cinsi Sağlamlıq
Klitorun sağlamlığı, qadınların cinsi sağlamlığı və rifahı üçün vacibdir. Klitorla bağlı problemlər, cinsi disfunksiyaya və cinsi məmnuniyyətsizlikə səbəb ola bilər. Bu problemlər arasında klitorun həssaslığının azalması, ağrı və ya narahatlıq hissi ola bilər.

## Cəmiyyət və Mədəniyyət
Klitor, tarix boyunca müxtəlif mədəni və dini inancların mövzusu olmuşdur. Bəzi mədəniyyətlərdə, klitorun qadın cinsiliyinin vacib bir hissəsi olduğu qəbul edilirken, digər mədəniyyətlərdə isə klitorun mövcudluğu və ya funksiyası ilə bağlı məlumat azlığı və ya yanlış məlumatlar mövcud ola bilər.

## İstinadlar
Teylor Momsen

**Teylor Mişel Momsen** (ing. Taylor Momsen; ) — ABŞ aktrisası, rok-müğənni, fotomodeli. *"Gossip girls"* filmində canlandırdığı Cenni Xamfri rolu ilə məşhurlaşmışdır. "The Pretty Reckless" rok-qrupunun solisti.

## Həyatı
Teylor Sent-Luisdə, Missuridə anadan olub. Karyerasına 3 yaşından "Shake N' Bake" reklamına çəkilərək başlayıb. İlk rol aldığı film The Prophet's Game olmuşdur. 2000-ci ildə How the Grinch Stole Christmas filmində Cim Keri ilə birlikdə rol almışdır. 2002-ci ildə "Henzel və Qretel" filmində Qretel, "Casusların uşaqları 2"-də və "Biz əsgər idik" dramında rol almışdır.

Sonrakı üç ildə isə heç bir filmə çəkilməmişdir. 2006-cı ildən sonra isə "Panaroid park", "Şerloku xilas edərək" filmlərində rol almışdır. 2008-ci ilin iyununda, 14 yaşında Momsen İMG models ilə müqavilə imzaladı. Hanna Montana roluna özünü sınamışdır. 2007-ci ildə Teylor "Gossip girls" filmində Cenni Xamfri rolu üçün kastinqdən keçmişdir. 2008-ci ildən sonra Teylor vaxtının çoxunu musiqiyə sərf edir. Onun "The Pretty Reckless" adlı rok qrupu var. Bu qrupun solisti və mahnıların müəllifidir. 2009-cu ilin may ayından iyun ayına qədər bu qrupla qastrolda olmuşdur. 2008-ci ildə Teylor İMG models ilə müqəvilə imzalayır və Madonnanın "Material Girl" markasının üzü seçilmişdir. Onun kiçik bacısı, Sloun Momsen də aktrisadır.

16 avqust 2011-ci ildə Teylor aktrisa kimi karyerasına son verdiyini və yalnız musiqi ilə məşğul olacağını bildirmişdir.

## Filmoqrafiyası

## İstinadlar
The 1st Album (Modern Talking albomu)

**The First Album** () – Modern Talking qrupunun ilk albomudur. Bu albomda yalnız "There’s Too Much Blue In Missing You" mahnısını Diter Bolen ifa etmişdir. Albomun super hitləri "You're My Heart, You're My Soul" və "You Can Win If You Want" sinqlarıdır. Dünyada albomun 6 milyon nüsxəsi satılmışdır.

## Mahnıları

## Hit-paradlarda tutduğu yerlər

## İstinadlar

## Xarici keçidlər
* The First Album
Cheri, Cheri Lady (Modern Talking)

**"Cheri, Cheri Lady"** () – Modern Talking qrupunun ikinci albomu Let's Talk About Love albomunun ilk sinqlıdır.Bu mahnı Almaniya hit-paradında 24 həftə 1-ci yeri tutmuşdur.

## Komplizasiyaların siyahısı

**7" Single**

*"Cheri, Cheri Lady" — 3:45 
*"Cheri, Cheri Lady" (Instrumental) — 3:37

**12" Maxi Single**

*"Cheri, Cheri Lady" (Special Dance Version) — 4:52 
*"Cheri, Cheri Lady" (Instrumental) — 3:36

## Hit-paradlarda tutduğu yerlər

## İstinadlar
Let’s Talk About Love (Modern Talking albomu)

**Let's Talk About Love** () – Modern Talking qrupunun 2-ci albomu. Bu albomun ən məşhur hiti "Cheri, Cheri Lady" mahnısıdır.

## Mahnıları

## Hit-paradlar

## İstinadlar
Yaqub Quliyev

**Yaqub Allahqulu oğlu Quliyev** () — Sovet Ordusunun general-mayoru, İkinci Dünya müharibəsi iştirakçısı

## Həyatı
Yaqub Allahqulu oğlu Quliyev 1900-cu il yanvarın 25-də füsunkar Qarabağın Şuşa şəhərində dünyaya gəlib. Milliyətcə  azərbaycanlıdır.
1942-ci ilin dekabr ayında altmış birinci süvari diviziyasının ön döyüş xəttində qəhrəmanlıqla vuruşan general-mayor Yaqub Quliyev Stalinqrad ətrafı döyüşlərin birində ölümcül yaralandı. Həlak olandan sonra Lenin ordeni ilə təltif olundu.

Hər iki generalımızın - Həzi Aslanovun 55-ci Əlahiddə Tank alayı və süvari korpus komandirinin müavini Yaqub Allahqulu oğlu Quliyevin 222-ci süvari alayı faşist feldmarşalı Manşteynin tank ordusunun darmadağın edilməsində qeyri-adi döyüş məharəti göstərmişlər. Bu döyüşlərdəki əvəzsiz komandirlik rəşadətinə görə general-mayor Yaqub Quliyev Lenin ordeninə, Həzi Aslanov isə Sovet İttifaqı Qəhrəmanı kimi şərəfli ada layiq görüldü.

## İstinadlar

## Xarici keçidlər
*
Sonal Çauhan

**Sonal Çauhan** (ing. *Sonal Chauhan*) — Hindistan aktrisası.

## Həyatı

### Maraqlı faktlar
* Boyu: 168 sm

## Filmoqrafiya
# Cənnət axtarışında (film, 2008) / Jannat
# (2008) / Rainbow
# (2010) / Cheluveye Ninna Nodalu
# (2011) / Pehla Sitara
# (2011) / Bbuddah… Hoga Tera Baap

## İstinadlar

## Xarici keçidlər
Forik əlaqələr

**Forik əlaqələr** — bioloji aləmdə bir növün digər növün yayılmasında iştirakı. Hər hansı bioloji növün toxumlarının daşınması rolunda heyvanlar çıxış edir.

Heyvanların bitki toxumlarını, sporlarını, tozcuqları bir yerdən başqa yerə aparması zooxoriy, digər daha xırda heyvanları daşıması foreziya adlanır. Bitki növlərinin daşınması adətən xüsusi və müxtəlif uyğunlaşmalar vasitəsilə baş verir.

Heyvanlar bitki toxumlarını – passiv və aktiv üsullarla daşıyırlar. Passiv üsul — heyvanın bədəninin təsadüfən bitkiyə toxunması ilə baş verir. Bitkinin toxumu və ya hamaş meyvəsi xüsusi ilişik qarmaq, tikan (üçbarmaq, pıtrax, fıstıq) heyvanın bədəninə (tükünə) ilişərək aparılır. Aktiv üsul – heyvanların (ən çox məməlilər və quşlar) bitkilərin meyvə və giləmeyvəsini yeməklə baş verir. Həzm olunmayan toxumları heyvanlar peyinlə birlikdə müxtəlif yerlərə daşıyırlar. Bu üsulla bitki növləri 100 kilometrlərlə uzağa yayıla bilirlər.

## İstinadlar
Qardaş şəhər

**Qardaşlaşmış şəhərlər** — coğrafi olaraq bir-birindən uzaq olan yaşayış məskənlərinin, mədəni və ticari əlaqələri ilə ortaya gətirdikləri birlikdir. Dünyada ilk qardaşlaşmış şəhərlər Böyük Britaniyanın Kitli şəhəri ilə Fransanın Poix-du Nord şəhəri olmuşdur. Bu iki şəhər arasında müqavilə 1920-ci ildə imzalanmışdır.

## Terminin tarixi
1944-cü ildə İngiltərədəki Coventry şəhərinin sakinləri 830 Koventri qadınları və Lady Mayoressa xanım Emily Smithin nişanlandığı Stalingradyalılar üçün süfrə hazırlamışdılar. Bunun üzərinə "böyük təəssüflərdən daha az kömək" sözləri işlənmişdir. Sovet İttifaqının Londondakı səfirliyi vasitəsilə toplanan pulla birlikdə Coventry masa örtüsü Almanlar və onların müttəfiqləri tərəfindən məhv edilmiş Stalingrada köçürüldü. Bu gün bu Koventri süfrəsi "Stalinqrad müharibəsi" muzey-qoruğunda saxlanılır. 2008-ci ildə Volqoqrad sakinləri iki şəhər arasında qardaş şəhər əlaqələrinin 65 illik yubileyi şərəfinə Koventriyə köçmək üçün Stalinqrad Masa örtüsünü yaratdılar.

1957-ci ildə əkiz şəhərlərin nümayəndələri Dünya Bacı Şəhərlər Federasiyasının (WUFG) yaradıldı.

1964-cü ildə SSRİ-nin əkiz şəhərləri Sovet və Xarici Şəhərlər Əlaqələri Birliyində birləşdi. Sovet İttifaqı Dostluq Cəmiyyətləri Birliyinin üzvü idi və WUFG-nin kollektiv üzvü idi.

1963-cü ildə Parisdə qəbul edilən WUFG qərarı ilə Aprel ayının son bazar günü Dünya Qardaş şəhərləri günü elan olundu.

1986–1990-cı illərdə GDR və Almaniya Federal Respublikası bir neçə şəhərə, məsələn, GDR-dən Chemnitz (Almaniya) və Almaniyanın Düsseldorf şəhərlərindən, Şərqi Almaniyanın Eisenhüttenstadt və Qərbi Almaniyadan olan Zəruliyə çevrilmişdir. Almaniyanın birləşməsindən sonra, bir cüt qardaş şəhər bir dövlətdə çıxdı.

## İstinadlar

## Xarici keçidlər
Aleksis Teksas

**Aleksis Teksas** () — əslən Panamalı olan ABŞ pornoaktrisasıdır. 2012-ci ilin rəsmi məlumatlarına görə 300-dən pornoqrafik filmdə iştirak etmişdir. Aleksis Teksasın şəkilləri "Hustler" və "Genesis" kimi jurnallarında dərc edilmişdir. Bəzi pornoaktrisalardan fərqli olaraq, bədənində tatu yoxdur.

## Həyatı
Aleksis Teksas 25 may 1985-ci il tarixində atasının çalışdığı Panama hərbi bazasında doğulmuşdur. Ancaq Teksasın uşaqlığı Texasın San-Antonio şəhərində keçmişdir. Aleksis Teksasın valideynləri Puerto-Riko, Alman və Norveç əsillidir. Yetkin filmlər çəkilişinə başlamamışdan əvvəl Teksas doğma Texas şəhərinin Kastrovil ərazisində bir barda, bar məsulu olaraq çalışmış və Stivens soyadını daşımışdır. 2006-cı ildən başlayaraq pornoqrafik filmlərə çəkilmişdir. 2009-cu ildə Starlet Əyləncə Qrup təsiri altında Teksas şəxsi "Alexis Texas Entertainment" adlı kinokompaniyasını qurmuşdur.

## İstinadlar

## Xarici keçidlər
 
* Rəsmi sayt   
*
Treysi Adams

**Treysi Adams** () — ABŞ pornoaktrisası. 1980–1990-cı illərdə 300-ə yaxın bir pornoqrafik janrlı filmlərə çəkilib.

## İstinadlar
İnna (müğənni)

**Elena Aleksandra Apostolyanu** (, ), **İnna** adı ilə tanınan — Rumıniya müğənnisi.

## Həyatı
İnna 16 oktyabr 1986-cı ildə Rumıniyanın Manqaliya şəhərində doğulmuşdu. Əsl adı Yelena Aleksandra Apostolyanudur. Uşaqlıqda babası ona "İnna" deyə çağırırdı. Bu səbəbdən Yelena estradada "İnna" ləqəbiylə tanınmağa başlayır. Musiqi karyerasına 2008-ci ildən etibarən başlamışdır. İlk sinqlı olan "Hot" mahnısı bir çox hit-paradlarda uğur qazanmışdır. 2009-cu ildə Polşada "Ən yaxşı sinql" və "Ən yaxşı ifaçı" kateqoriyasında "Eska Music Awards" nominasiyasına layiq görülmüşdür. Ardınca İnna uğurla bir neçə albom və sinql çıxarmışdır. 2012-ci ildə çıxardığı "Sun Is Up" mahnısı "Eurodanceweb Award 2010" mükafat təqdim etmə mərasimində "Ən yaxşı rəqs musiqisi" kateqoriyasına layiq görülmüşdür.

## Diskoqrafiya

### Albomlar
* 2009: Hot
* 2011: I Am the Club Rocker
* 2013: Party Never Ends
* 2014: Summer Days
* 2017: Nirvana

### Mahnılar
* 2008: "Hot"
* 2009: "Nights and days"
* 2009: "Love"
* 2009: "Déjà Vu"
* 2009: "Amazing"
* 2010: "10 Minutes"
* 2010: "Sun Is Up"
* 2011: "Club Rocker"
* 2011: "Un Momento"
* 2011: "Endless"
* 2012: "WOW"
* 2012: "Caliente"
* 2012: "Crazy Sexy Wild"
* 2012: "INNdiA"
* 2013: "More Than Friends" (feat. Daddy Yankee)
* 2013: "Be My Lover"
* 2013: "In Your Eyes"
* 2014: "Cola Song" (feat. J Balvin)
* 2014: "Good Time" (feat. Pitbull)
* 2014: "Take Me Higher"
* 2016: Gimme
* 2017: Ruleta
* 2017: Nirvana
* 2017: Hands Up
* 2017: Tropical
* 2017: Dont Mind
* 2017: Dream About The Ocean
* 2017: My Dreams
* 2018: Me Gusta

## İstinadlar
Duzluca

**Duzluca** () — İğdır ilinin ilçəsi. 1992-ci ildə İğdırın Qars ilindən ayrılaraq müstəqil il olmasından əvvəl bu ilçə Qarsa bağlı idi.

## Ümumi məlumat
Keçmiş adı "Kulp"dur. Duzluca ilin qərbində yer almaqdadır. Dağlıq ərazilər üstünlük təşkil edir. Suyunun bol və ləzzətli olması, hər türlü tərəvəz və meyvənin yetişə bilməsi bölgəyə ayrı bir önəm qatmaqdadır.

Türkiyəyənin İran, Azərbaycan və Ermənistana bağlanan quruyolu Duzlucadan keçir. 1253.5 km²-lik bir sahəyə sahib ilçə, İğdır ili torpaqlarının (3587.81 km²) təxminən % 35,4'ini təşkil edir. Duz mədənləri burada yerləşir. Bu mədənlərin illərlə işlənməsindən sonra yaranan duz mağaralarında asma xəstələrinə xidmət verən şəfa mərkəzi mövcuddur. İlçəyə bağlı 81 kənd var.

## Milli tərkibi
İlçə əhalisi əsasən yerli Azərbaycan türkləri və sonradan burada yerləşdirilmiş gəlmə kürdlərdən ibarətdir. Son bir neçə ildə yerli Azərbaycan türklərinin çoxu buradan Türkiyənin böyük şəhərlərinə miqrasiya edərək, elə buna görə də ilçədə kürdlərin sayı kəskin şəkildə artmaqdadaır.

## İstinadlar
Abşeron yatağı

thumb
**Abşeron** — qaz-kondensat yatağı Xəzər dənizinin Azərbaycan sektorunda yerləşən nəhəng yataqlardan biridir. Yataq Azəri-Çıraq-Günəşli neft-qaz yatağından cənub qərbdə dənizin 500 meter dərinliyində yerləşir. Yatağın sahəsi 260 kvadrat kilometr təşkil edir.

Yataqda neftlilik-qazlılıq Təbaşir yaşlı çöküntülərlə əlaqədardır. Yataqda suyun dərinliyi 250-650 metr arasında dəyişir. Məhsuldar laylar isə 6500-6700 metr dərinlikdə yatır.

İlkin qaz ehtiyatları 1 trilyon kub metr, kondensat ehtiyatları isə 945 milyon barel və ya 150 milyon ton təşkil edir. Abşeron layihəsində pay bölgüsü aşağıdakı qaydada bölünmüşdür: Total (operator, 40%), ARDNŞ (40%) və Engie (20%). SOCAR-ın qiymətləndirmələrinə görə, yatağın potensial ehtiyatları 350 mlrd. kubmetr qaz və 45 mln. ton kondensat təşkil edir.

## İşlənilməsi
Yataq 2001-ci ildə Abşeron X-2 kəşfiyyat quyusu ilə kəşf olunub. 

"Abşeron" qaz-kondensat yatağında qaz hasilatının 2020-ci ilin III rübündə başlanılması planlaşdırılır. Yatağın işlənməsinin I mərhələsində ildə 1,5 mlrd. kubmetr qaz, 700 min ton kondensat hasilatı nəzərdə tutulur. "Abşeron" yatağından 2022-2023-cu illərdə isə illik hasilatın ən azı 4 mlrd. kubmetrə qədər artacağı gözlənilir.

## İstinadlar
Aromun dili

**Aromun dili** () — Hind-Avropa dillərinin Roman qrupuna aid olan dildir. Aromun dili Cənub-şərq Avropada yaşayan aromunların danışdığı dilidir. Bu dilin rumın dili ilə kök və dil tərkibinin ortaq olmasına baxmayaraq rumın dili slavyan dillərindən və aromun dili yunan dilindən təsir alıblar və bir-birindən dəyişiliblər.

## Nümunə
Aroman dilində bir dua

: *Tatã a nostru*
: *cai eshci pi tser,*
: *s-ayisascã numa a Ta,*
: *s-yinã Amirãrilja a Ta,*
: *s-facã vreare-a Ta,*
: *cum pi tserlu,*
: *ashi sh-pisti loc.*
: *Pãne-a nostrã atsea di cathi dzuã dã-nã-u sh-azã*
: *shi ljartã-nã amãrtiile-a noastre*
: *ashi cum lji-ljirtãm sh-a amãrtoshlor a noshci.*
: *Shi nu nã-du la pirazmo,*
: *ala aveaglji-nã di atsel arãulu.*
: *Cã a Ta easte Amirãrilja shi puteare*
: *a Tatãlui shi Hiljlui shi a Ayului Spirit,*
: *torã, totãna shi tu eta-a etilor.*
: *Amen.*

## Sözlər müqayisəsi

## Xarici keçidlər
* http://www.armanami.org/
* http://www.ling.ohio-state.edu/~bjoseph/publications/1999roma.pdf
* http://www.aromanii.ro/

## Həmçinin bax
* Rumın dili
Kütlə vahidləri

**Kütlə vahidləri** — kütləni ifadə etmək üçün istifadə olunan ölçü vahidi etalondur. 

Əraziyə və dövrlərdən asılı olaraq, bu fiziki kəmiyyəti ifadə etməyə imkan verən fərqli sistemlər mövcuddur.

Kütlənin Beynəlxalq vahidlər sistemi çərçivəsində, beynəlxalq səviyyədə tanınan vahidi kiloqramdır.

Metrik sistemdən ilhamlanan Beynəlxalq vahidlər sistemi, dünyada ən çox istifadə edilən vahidlər sistemidir. Bu sistem zaman vahidləri istisna olmaqla, onluq sistemdir. Yəni bir vahid digərindən 10 dəfə böyük, ya da 10 dəfə kiçikdir. Bu sistem daxilində, beynəlxalq səviyyədə tanınan əsas kütlə vahidi kiloqram olaraq müəyyən edilmiş və digər vahidlər də onluq sistemə əsaslanaraq ondan törəmişdir.
Maddələrin mühüm xassələrindən biri onun kütləyə malik olmasıdır. Kütlə cismin ağırlıq dərəcəsini ifadə edir. Məsələn, içərisi qumla dolu olan arabacığı yerindən tərpətmək boş arabacığı tərpətməkdən daha çətindir. Çünki dolu arabacığın kütləsi boş arabacığın kütləsindən daha böyükdür. Cismin ağırlığı ondakı maddənin miqdarından asılıdır. Belə ki, cisimdəki maddənin miqdarı nə qədər çox olarsa, o daha ağır olar.

Beynəlxalq Vahidlər Sistemində (BS) kütlə vahidi kiloqram (1 kq) qəbul olunmuşdur. Cisimlərin kütləsi müxtəlif vahidlərlə də ifadə oluna bilər:

1t (ton) = 1000kq (kiloqram),	1t = 10s (sentner),
1s =100kq,	1kq =1000 q (qram).
Kütlə m hərfi ilə işarə olunur və tərəzi vasitəsilə ölçülür.

Kütlə vahidi olaraq platin və iridium ərintisindən hazırlanmış etalon qəbul edilmişdir. Bu etalonun kütləsi 1 kq-dır. Həmin etalon Fransanın Sevr şəhərində saxlanılır (a). Tərəzilərdə cismin kütləsi bu etalonun surətləri ilə müqayisə edilir.

a 
Cismin kütləsinin birbaşa ölçülməsi qollu tərəzi (b), yaylı tərəzi (c) və elektron tərəzilər (d) vasitəsilə həyata keçirilir.

b 
Qollu tərəzi

c 
Yaylı tərəzi

Mexaniki tərəzilər

d 
Elektron tərəzi

Artıq fizika laboratoriyalarında cismin kütləsi elektron tərəzi vasitəsilə ölçülür.
Zöhrabbəyovun evi

**Zöhrabbəyovun evi** ― Şuşanın məşhur soylarından biri Zöhrabbəyovların nəslindən olan Abbasqulu bəy Zöhrabbəyovun evi. Ev Şuşa şəhərində Ocaqqulu küçəsində yerləşir və XIX əsrdə tikilib.

## Tarixi
Evin sahibi Zöhrabbəyovlar soyunun nümayəndəsi II gildiya taciri Abbasqulu bəy Zöhrabbəyovdur. Abbasqulu bəy Kərbəlayı Mirzə Əkbər bəy oğlu 1868-ci ildə Şuşa şəhərində doğulub. İbtidai təhsilini molla yanında aldıqdan sonra təhsilini mədrəsədə davam etdirib. Evin tikintisini Abbasqulu bəyin atası Kərbəlayı Mirzə Əkbər bəy başlayıb. Sonradan Mirzə Əkbər dünyasını dəyişdikdən sonra Abbasqulu bəy evin tikintisini tamamlayıb.

Sovet işğalından sonra Abbasqulu bəyin evi müsadirə edilir özü isə ailəsi birlikdə Bakıya köçür. Sonradan bu ev şəkil qalereyasına çevrilib.

8 may 1992-ci ildə erməni silahlı qüvvələri tərəfindən Şuşa işğal edildikdən sonra bina talan edilib, şəbəkədən pəncərələri və divar rəsmləri yoxa çıxıb. 28 illik işğal dövründə bina baxımsızlıq ucbatından dağıntılara məruz qalıb.

## Memarlıq xüsusiyyətləri
3 mərtəbəli evin iri və geniş şüşəbəndi başdan ayağa antik rəsmlərlə bəzədilib. Hər mərtəbədə 200–250 nəfərlik zal, şüşəbənd, yataq otağı, uşaq otağı, buxarılı aşbazxana, ayaqyolu var.

## Şəkilləri
Erməni işğalından sonra evin vəziyyəti:


Zöhrabbəyovun evi (1).jpg
Zöhrabbəyovun evi (2).jpg
Zöhrabbəyovun evi (3).jpg
Zöhrabbəyovun evi (4).jpg
Zöhrabbəyovun evi (5).jpg
Zöhrabbəyovun evi (6).jpg


## Həmçinin bax
* Fərəməzovların evi
* Hacı Quluların mülkü
* Mehmandarovların evi

## İstinadlar

## Xarici keçidlər
* Abbasqulu bəyin qızı Məryəm Zöhrabbəyovanın evləri haqqında xatirələri / 1newsTV
Hacı Yusifli məscidi

**Hacı Yusifli məscidi** — Şuşanın Hacı Yusifli məhəlləsində yerləşir. XVIII-XIX əsrdə tikildiyi güman edilir. Memarı Memar Kərbalayi Səfixan Qarabağidir.

## Haqqında
Məscid Şuşanın Hacı Yusifli məhəlləsinin Qasım bəy Zakir və Q. İsmayılov küçələrinin kəsişdiyi nöqtədə tikilmişdir. Hacı Yusifli məhəlləsi Şuşanın qədim məhəllələrindən biridir. Məscid XIX əsrdə Şuşada fəaliyyət göstərən 19 məsciddən biri olmuşdur.

Şuşanın məşhur bulaq suyunu xalqın istifadəsinə təqdim edən məscidin yanında Hacı Yusifli bulağı vardır.

Hacı Yusifli məscidi Şuşanın digər məşhur abidələrindən olan Yuxarı Gövhər Ağa Məscidi, Aşağı Gövhər Ağa Məscidi, Yeni Məhəllə, Mamay Məscidi, Saatlı Məscidi, Köçərli Məscidi, Ağa Qəhrəman karvansarası, Şirin Su hamamı, Mehmandarovların, Zöhrabbəyovların, Xurşudbanu Natəvanın evləri ilə birlikdə Şuşanın işğalından əvvəl ümumi restavrasiyadan keçmişdilər, lakin 2020 ilinə qədər davam edən işğal bu tarixi əsərlərin böyük təxribat görməsinə səbəb olmuşdur. Məscid Şuşa Dövlət Tarix-Memarlıq Qoruğunun ən dəyərli abidələri arasında idi.

Lakin 30 illik erməni işğalı məscidin böyük ziyan görməsinə səbəb olmuşdur. İşğal dövrü sonra çatdıqdan sonra tarixi abidələrin restavrasiyasına yenidən başlanılmışdır.

## Memarlıq üslubu
XIX əsrdə tikilmiş Hacı Yusifli məscidinin ümumi girişi qeyri-simmetrik həll edilmiş baş fasad pəncərələr və qapı açırımından ibarət olmuşdur. Buna baxmayaraq həmin açırımları örtən aypara şəkilli tağbəndlər və bu tağbəndlərin yuxarısında qoyulmuş bir neçə daş kitabə xüsusi zövqlə işlənmişdir. Hacı Yusifli məscidinin də ümumi zalında qadınlar üçün ibadət otağı inşa edilmiş və bura daxil olmaq üçün ümumi giriş qapısı yanından ayrıca qapı qoyulmuşdur. Həmin qapının içəri astanasından başlayan pilləkənlər birbaşa qadınlar bölməsinə qalxır. Ümumi giriş qapısının üst tərəfində qoyulmuş bir cüt pəncərə isə həmin bölməni kifayət qədər təbii işıqla təmin edir. Bu məscidin sütunsuz ibadət zalını baş və yan fasadda düzülmüş pəncərələr işıqlandırır. Məscidin dördyamaclı dam örtüyündə azançı üçün "güldəstə" quraşdırılmışdır. Hacı Yusifli məscidinin qarşısındakı meydanın yüksək zövqlə bəzədilmiş sərin sulu bulaq bəzəyir. Həmin bulağın da bütün bədii həlli ilə məscid memarlığı arasında uyğunluq hiss olunur. Odur ki burada hər iki inşaat obyektinə bir kompozisiya kimi baxılır.

## İstinadlar
Corc Oruell

**Erik Artur Bleyr  )  Corc Oruell** () — təxəllüsü ilə yazan ilk ingilis yazıçısı, şairi, esseisti, jurnalisti və tənqidçisi idi. XX əsr İngilis ədəbiyyatının öndə gələn şəxsiyyətlərindən biridir. Əsərlərində yer alan dəqiqlik, zəka, ictimai ədalətsizliyə qarşı maarifləndirmə və totalitarizmə qarşı mübarizəsi onun əsərlərinin əsas xüsusiyyətlərindən biridir. 

Əsl adı Erik Artur Bleyer olan ingilis yazıçısı Corc Oruell 1903-cü il iyunun 25-də Hindistanın Motixari şəhərində doğulub. Atası gömrük işçisi, anası evdar qadın olub. 1904-cü ildə onların ailəsi Londona köçür. Oruell kiçik yaşlarından kitab oxumağa həvəs göstərir, Kiplinqin, Dikkensin, Uelsin əsərlərini oxuyur. 15 yaşında Londonun elitar məktəblərindən sayılan İton kollecinə daxil olur. Tələbəlik illərindən bədii yaradıcılığa başlayan Oruell ilk hekayələrini kollecin dərgilərində çap etdirsə də, uğur qazanmır. Təhsil haqqını ödəyə bilmədiyindən kolleci yarımçıq qoyaraq Birmaya gəlir və kral polisində direktor köməkçisi işləməyə başlayır.

1936-cı ildə Corc Oruell Eylin Oşonessi adlı qadınla evlənir. Həmin vaxt İspaniyada vətəndaş müharibəsi başlayır. Siyasi baxışlarına görə solçu olan Oruell London qəzetlərinin birinin müxbiri kimi ora yollanır və partizan dəstələrindən birində vuruşmağa başlayır. Döyüşlərin birində ağır yaralanan yazıçı hospitalda müalicə alır. Müharibə onun dünyagörüşünə böyük təsir göstərir. Sağaldıqdan sonra o, İspaniya gizli polisi tərəfindən axtarıldığını öyrənir və Londona qayıdır.

İkinci Dünya müharibəsi illərində Corc Oruell BBC telekanalında və "Observer" qəzetində işləyir. Oruell 1943-cü ildə özünün məşhur "Heyvanıstan" əsərini yazır. Roman sovet dövlətinin lideri İosif Stalin haqqında idi. Əsər 1945-ci ildə çap olunur və yazıçıya böyük şöhrət qazandırır. Müharibədən sonra o yenidən jurnalistlik fəaliyyəti ilə məşğul olur.

Yazıçıya dünya şöhrəti gətirən ikinci əsəri "1984" romanıdır. Əsər XX əsrin məşhur antiutopik əsərlərindən hesab olunur. Roman dünyanın 60-dan çox ölkəsinin dilinə tərcümə olunub. Əsərin çapından bir müddət sonra, 1950-ci ildə vərəm xəstəliyindən əziyyət çəkən Corc Oruell vəfat edir.

UNESCO-nun qərarı ilə 1984-cü il yazıçının xatirəsinə ehtiram olaraq "Corc Oruell ili" elan edilmişdir.

## Əsərləri

* Paris və Londonda qara qəpiksiz (1933)
* Birma günləri (1934)
* Keşişin qızı (1935)
* Yaşasın Fikus! (1936)
* Uiqan körpüsü yolu (1937)
* Kataloniyaya məhəbbətlə (1938)
* Boğuluram (1939)
* Heyvanıstan (1945) http://vivo-book.com/blog/Kitab/Corc%20Oruell-Heyvanistan.pdf
* 1984 (1949) http://vivo-book.com/blog/Kitab/Corc_Oruell_1984_aze.pdf

## İstinadlar

## Həmçinin bax
* Corc Oruellin biblioqrafiyası

## Xarici keçidlər
* http://www.lib.ru/ORWELL/
* Работы Оруэлла и о нем 
* Библиография на сайте Лаборатория Фантастики
* http://www.theorwellprize.co.uk/
* Сайт о Джордже Оруэлле
* Комментарий к роману Дж. Оруэлла "1984"
* Английский писатель в стране большевиков.
* Джордж Оруэлл, честный ябедник
* Оруэллова недостаточность
Yohannes Hesters

**Yohannes Hesters** (1903-2011) — Tanınmış aktyor və estrada müğənnisi (tenor).

## Həyatı
Yohannes Hesters 1903-cü ildə Hollandiyada doğulub.O, dünyada fəaliyyətini davam etdirən ən yaşlı aktyor və müğənni sayılır.
Amma onun 90 illik karyerası ziddiyyətli dövrləri ilə də yadda qalıb.
Karyerasının əvvəlində bir sıra operetta və musiqili filmlərdə rollar ifa edən Heesters 1935-ci ildə ailəsi ilə birlikdə Almaniyaya köçür. 
30-40-cı illərdə Almaniyadakı fəaliyyəti onun ulduzunun parlaması, məşhurlaşması dövrü olur. 
Heesters nasist diktatoru Adolf Hitlerin sevimli müğənnisi idi.
O, təkcə Hitler, Gerinq kimi nasist liderlərinin qarşısında çıxışlar etməyib, həm də müharibə dövründə davamlı şəkildə nasist ordusunun əsgərlərinə baş çəkib, onlar qarşısında çıxışlar edib. 

Hətta iddialara görə, o, nasistlərin yaratdıqları Daxau düşərgəsinə də gedib.

Amma sənətçinin özü heç zaman həbs düşərgələrində qatil nasistlər qarşısında çıxış etmədiyini bildirir.

Heestersin bir sıra yüksək vəzifəli SS rəsmiləri ilə də dostluq etdiyi faktdır. 

Müharibədən sonra o, bir müddət filmlərdə çəkilib.

Daha sonra diqqətini müğənnilik karyerasına yönəldərək dalbadal albomlar buraxıb.

Nasistlərlə əməkdaşlıq etməsinə baxmayaraq tanınmış sənətçi müharibədən sonra
Johannes Heesters nişanlısı Luiza ilə. 1928

Almaniyada ciddi təpkilərlə üzləşməyib.

Yalnız Almaniyanın bəzi şəhərlərindəki çıxışları zamanı nasist əleyhdarları ona qarşı kiçik etirazlar təşkil ediblər.

Son illərdə o səhnədə seyrək görünür. Müzikllərdə kiçik partiyalar ifa edir.

Səbəb – çox qocalması və demək olar ki, gözlərinin görməməsidir.

2008-ci ildə onun Almaniyada televiziya proqramı zamanı dedikləri qalmaqala səbəb olub.

Sənətçi - Hitlerin cinayətlərinə bəraət qazandırmadığını söyləsə də, bir neçə dəfə görüşdüyü nasist liderinin bir insan kimi ona xoş təsir bağışladığını qeyd edib. Qalmaqal böyüdükdən sonra Heesters "axmaq sözlərinə görə" üzr istəyib. 

## İstinadlar

## Həmçinin bax

## Xarici keçidlər
Xlorofil

**Xlorofil** (, "yaşıl" və , "yarpaq") — fotosintetik orqanizmlərə, bitkilərə yaşıl rəngini verən piqment.

Xlorofil, yosun və bitkilərin siyanobakteriyalarında və xloroplastlarında olan bir neçə əlaqəli yaşıl piqmentdən biridir.  Adı yunanca yunan (xloros, "solğun yaşıl") və ingiliscə (Fillon, "yarpaq") sözlərindən gəlir.  Xlorofil bitkilərin işıq enerjisini mənimsəməsinə imkan verir. Bu piqmentlər yalnız bakteriyalarda olan və oksigensiz fotosintezdə iştirak edən əlaqəli molekullar olan bakterioklorofillərdən fərqli olaraq oksigen fotosintezində iştirak edirlər.
Cakomo Puççini

**Cakomo Puççini** (, ) — italyan bəstəkarı.

## Həyatı

## "Madam Batterflay" əsəri
Cakomo Puççini yeni operası üçün mövzunu "Madam Batterflay"(digər adı "Çio Çio San")və "Manon Lesko" operalarının Metropoliten Operada premyerasında iştirak etmək üçün 1907-ci ildə Nyu-Yorkda gəldiyi zaman tapmışdı. Böyük bəstəkar o zaman Amerika auditoriyası qarşısında çıxış etmişdi. Amerika Puççini, Puççini isə Amerikanı sevirdi. Amerikalı dramaturqun tamaşası ingilis dilində bir söz bilməyən Cakomo Puççininin çox xoşuna gəlmişdi. Bəstəkar Madam Batterflay və Toska kimi faciəli taleyə malik qadınlardan fərqli bir obraz yaratmaq ideyası ilə yaşayırdı. 1910-cu ildə Cakomo Puççini yenidən Nyu Yorka qayıdır. Bu dəfə "La Fanciulla del West" operasının ilk tamaşasında iştirak etmək üçün. Operada əsas partiyaları əfsanəvi Enriko Karuzo və Emmi Destinin ifa etməsi, Arturo Toskanininsə dirijorluq etməsi ona böyük şöhrət gətirmişdi, lakin operada mürəkkəb partiyaların olması onun tamaşaya qoyulmasını çətinləşdirirdi. Musiqi tənqidçiləri deyirlər ki, Puççini bu əsərini amerikalılara həsr edib. Puççini həqiqətən də Amerikada ən populyar opera bəstəkarı olaraq qalır.

## İstinadlar

## Xarici keçidlər
* 
* www.puccini.it/scientifica/catalogo%20opere.htm|  accessdate = 2008-02-06
* Centro Studi di Giacomo Puccini
* American Center for Puccini Studies
* Puccini-Research-Center
* Festival Puccini e la sua Lucca
* Encyclopaedia Britannica, Giacomo Puccini
* Puccini cylinder recordings, from the Cylinder Preservation and Digitization Project at the University of California, Santa Barbara Library.
* Puccini's music in movies
Vladimir Nemiroviç-Dançenko

**Vladimir İvanoviç Nemiroviç-Dançenko** () — rus rejissoru, dramaturq və teatr xadimi, SSRİ Xalq artisti, (1936), Stalin mükafatları laureatı (1942, 1943).

## Həyatı
K. S. Stanislavski ilə birlikdə Moskva Bədaye Teatrını yaratmış, 1919-cu ildə həmin teatrın nəzdində musiqi studiyası təşkil etmişdi (1926-cı ildən K. S. Stanislavski və V. İ. Nemiroviç-Dançenko adına Musiqili Teatr). Vladimir Nemiroviç-Dançenkonun Üzeyir Hacıbəyovla işgüzar əlaqələri olmuşdur. Stalin mükafatları komitəsinin sədri V. Nemiroviç-Dançenko, komitənin üzvü Ü. Hacıbəyovla iclaslarda tez-tez görüşür, Ü. Hacıbəyovu rəhbərlik etdiyi teatrın premyera tamaşalarına dəvət edirdi. Vladimir Nemiroviç-Dançenko İncəsənət İşləri üzrə Ümumittifaq Komitəsinin nəzdindəki bədii şuranın sədri kimi də Ü. Hacıbəyovun müzakirələrdəki rəy və fikirləri ilə hesablaşırdı.

## İstinadlar
Donqhoy

**** () — Vyetnamda şəhər, Kuanqbin vilayətinin paytaxtı. Hanoydan 480&nbsp;km cənubda yerləşir. Əhalisi 108,045 min nəfər (2009), sahəsi 154,55&nbsp;km2-dir. Əhalisi 160,325 nəfərdir.

## İstinadlar

## Xarici keçidlər

*
Tatevos Əmirov

**Tatevos Əmirov** (*Tatevos Əmiryan*; ) — dövlət xadimi, 26 Bakı komissarından biri.

## Həyatı
1917-ci ildə yaranan Bakı kommunasında süvari dəstəsinin komandiri.

Tatevos Əmirov 1918-ci ildə ingilislər tərəfindən güllələnib.

## İstinadlar
Baqdasar Avakyan

**Baqdasar Avakyan** () — dövlət xadimi, 26 Bakı komissarından biri.

## Həyatı
1883-cü ildə Ataqut kəndində anadan olub. 

Bakı şəhərinin komendantı işləyib. 

Baqdasar Avakyan 1918-ci ildə ingilislər tərəfindən Türkmənistanda güllələnib.

## İstinadlar
Milli D'Abbraçço

**Milli D'Abbraçço** (, 3 noyabr 1964) - İtalyan pornoaktrisasıdır. İtaliyanın erotik "Diva Futura" kanalında çalışmışdır. Milli D'Abbraçço 2008-ci ildə "İtaliyanın Sosialist Partiyası"na namizədliyini irəli sürmüşdür. Lakin partiyaya seçilə bilməmişdir. 2011-ci ildə isə İtaliyanın Montsa şəhərinin Meri vəzifəsinə namizədliyini vermişdir. Lakin yenə də qələbə qazana bilməmişdir.

## Həyatı
Milli D'Abbraçço 1964-cü ildə İtaliyanın Avellino şəhərində anadan olmuşdur. Əsl adı Emiliya Sussiniellodur (Emilia Cucciniello). 1978-ci ildə "Miss Teenager Italy" gözəllik müsabiqəsində qələbə qazandıqdan sonra 1979-cu ildə "Milli Mou" (Milly Mou) ləqəbi ilə ifaçılıq edir. 1982-ci ildə isə ilk dəfə olaraq porno karyerasına başlayır. 1980-cı illərdə porno filmlərə çəkilməklə yanaşı "Diva Futura" agentliyində şalışmışdır.

## İstinadlar

## Xarici keçidlər

*  
*  European Girls Adult Film Database saytında Milli D'Abbraççonun profili
Qriqori Korqanov

**Qriqori Korqanov** (; ) — bolşevik partiyasının fəalı, 26 Bakı komissarından biri.

## Həyatı
1917-ci ildə yaranan Bakı kommunasında Bakı xalq komitəsinin hərbi-dəniz işləri üzrə komissarı.

Qriqori Korqanov 1918-ci ildə ingilislər tərəfindən güllələnib.

## Mənbə
* http://slovari.yandex.ru/~книги/БСЭ/Корганов%20Григорий%20Николаевич/

## İstinadlar
Modena

**Modena** (Modena ləhcəsi:*Mòdna*) — Şimali İtaliyada Emilia-Romagna bölgəsində öz adını daşıyan Modena vilayəti mərkəzi olan bir kommunadır. 

1545-ci ildə Po çayı düzənliyi ortasında qurulmuş olan, sənət ustalarının şəhəri Modena, möhtəşəm kafedralı ilə tanınmışdır.

## Həmçinin bax
Meer Basin

**Meer Basin** (; ) — dövlət xadimi, 26 Bakı komissarından biri.

## Həyatı
Meer Basin 1890-cı ildə Belarusiyada anadan olmuşdur.

1917-ci ildə yaranan Bakı kommunasında hərbi-inqilab komitəsinin üzvü Meer Basin 1918-ci ildə ingilislər tərəfindən güllələnib.

## Mənbə
* http://www.ourbaku.com/index.php5/Басины_Меир_Липа_и_Кейля_-_служащие 

## İstinadlar
Qriqori Petrov (hərbçi)

**Qriqori Petrov** (; ) — dövlət xadimi, eser, 26 Bakı komissarından biri.

## Həyatı
Qriqori Petrov 1917-ci ildə yaranan Bakı kommunasında Bakı şəhərinin mərkəzi hərbi hakimiyyətinin sədri, qırmızı dəstənin komandiri olmuşdur.

Qriqori Petrov 1918-ci ildə ingilislər tərəfindən güllələnib.

## İstinadlar

## Xarici keçidlər
* http://dic.academic.ru/dic.nsf/ruwiki/670471
Yakov Zevin

**Yakov Zevin** () — dövlət xadimi, 26 Bakı komissarından biri.

## Həyatı

1917-ci ildə yaranan Bakı kommunasında  əmək üzrə xalq komissarı.

Yakov Zevin 1918-ci ildə ingilislər tərəfindən güllələnib.

## Mənbə

* http://persons.join.ua/show/4684/ 

## İstinadlar
Eyjen Berq

**Eyjen Avqustoviç Berq** () — latış bolşevik, 26 Bakı komissarından biri.

## Həyatı
1892-ci ildə Riqada balıqçı ailəsində doğulmuşdur. Birinci Dünya müharibəsi dövründə "Sevastopol" gəmisində maşinist idi. 1917-ci ildən bolşevik idi.

1917-ci ildə yaranan Bakı kommunasında matros idi. 1918-ci ilin iyulunda Hərbi İnqilabi Komitənin üzvü olmuşdu. Eyjen Berq 1918-ci ildə ingilislər tərəfindən güllələnib. 1917-ci ilin iyulunda Rusiya Respublikası hökuməti tərəfindən həbs olunmuşdur. Qış sarayı basğını zamanı 2-ci Baltik matrosları diviziyasına başçılıq etmişdir. Belqorod, Xarkov və Çuquyevdə inqilabi fəaliyyətdə olmuşdur. 1918-ci ilin yayında Xəzər flotillasına təlim üçün göndərilmişdir. 1918-ci ilin iyulunda 26 Bakı komissarından biri olmuşdur. Hərbi inqilabi komitənin sədri və Qafqaz Qızıl Ordusunun kommunikasiya şöbəsinin sədri idi. 1918-ci ilin sentyabrında edam olunmuşdur.

## Mənbə
* Шаумян Л., Двадцать шесть бакинских комиссаров, М., 1968, с. 45—46.
* БЕРГ Эйжен Августович (1892–1918) 

## İstinadlar
Viktor Lemuan

**Viktor Lemuan** (, 21 oktyabr, 1823, Delm, Fransa — 12 dekabr 1911, Nansi, Fransa) — Fransız dekorativ bitki seleksiyaçısı.

## Ədəbiyyat
* *Cérémonie d'inauguration du monument Victor Lemoine au parc Sainte-Marie à Nancy*, le 13 juin 1926, Nancy : Impr. nancéienne, 1926, 26 p. et 1 gravure.
* François Hirtz, *Victor Lemoine , un grand nom de l'horticulture mondiale*, thèse de pharmacie, Université de Nancy I, 1993
Mark Koqanov

**Mark Koqanov** (1891 — 20 sentyabr 1918) — dövlət xadimi, 26 Bakı komissarından biri.

## Həyatı

1917-ci ildə yaranan Bakı kommunasında  hərbi-inqilab komitəsinin üzvü.

Mark Koqanov 1918-ci ildə ingilislər tərəfindən güllələnib.

## İstinadlar
İsay Mişne

**İsay Mişne** (1895— 20 sentyabr 1918)- dövlət xadimi, 26 Bakı komissarından biri.

## Həyatı
1917-ci ildə yaranan Bakı kommunasında hərbi-inqilab komitəsinin işçisi.

İsay Mişne 1918-ci ildə ingilislər tərəfindən güllələnib.

## Mənbə
* http://profeso.ru/биографий-м/9031-мишне,-исай-абрамович 

## Həmçinin bax
Körpə gəzintidə

**"Körpə gəzintidə"** () — rejissor Petrik Rid Consonun filmi.

## Məzmun

Üç uğursuz quldur varlı ailədən olan doqquz aylıq bir körpəni qaçırırlar. Onlar körpənin əvəzində onun valideynlərindən yüksək məbləğdə pul tələb edirlər. Amma uşaq oğruları həmişə uğursuzluqlarla üz-üzə gəlirlər. Körpə onların əlindən iməkləyə-iməkləyə "qaçır". Oğrular uşağın yoxluğundan xəbər tutan kimi onun ardınca düşür, onu yenidən tutmağa çalışırlar. Bu yerdə balaca körpə Binkin qeyri-adi, maraqlı və şən macəraları başlayır. O, dayəsinin ona oxuduğu şəkilli kitabın qəhrəmanı körpə Bunun səyahət etdiyi yerlərə gedir. Bundan xəbər tutan dayə kitaba əsasən uşağın harada olduğunu bilir. Bununla da ailə uşağı tapır. Uğursuz uşaq oğruları isə həbs olunurlar.

## Film haqqında

:*Filmdə balaca Bink rolunu əkiz olan Ceykob Cozef və Adam Robert Uortonlar ifa etmişlər.
:*Filmə baxış üçün yaş həddi yoxdur və ailəvi baxış üçün nəzərdə tutulub.

## Filmin heyəti

### Film üzərində işləyənlər

:**Ssenari müəllifi :** Con Hyuz
:**Rejissor :** Petrik Rid Conson
:**Operator :** Tomas Ekerman
:**Bəstəkar :** Brüs Broton
:**Prodüserlər :** Con Hyuz, Riçard Veyn

### Rollarda

:Ceykob Cozef Uorton – körpə Bink
:Adam Robert Uorton – körpə Bink
:Co Mantenya – Eddi
:Lara Flinn Boyl – Lorren Kotvell
:Co Pantoliano – Norbi
:Brayan Heyli – Viko
:Sintiya Nikson – Cilbertin
:Mettyu Qleyv – Benniqton Ostin Kotvell
:Fred Dalton Tompson – FTB agenti Deyl Qrissom
:Con Nevill – cənab Endrüs
:Eddi Breken – qoca əsgər
:Manni Sosa – taksi sürücüsü
:Bricit Daffi – Salli
:Anna Levayn – Mak Krey
:Qay Hadli – FTB agenti
:Cenna Pozi – Mak Kreyin qızı

## İstinadlar

## Xarici keçidlər
* 
* ''Baby's Day Out'' at Rotten Tomatoes
İrakli Metaksa

**İrakli Metaksa** () — dövlət xadimi, 26 Bakı komissarından biri, bolşevik.

## Həyatı

İrakli Metaksa 1889-cu ildə Batumidə, Pont yunanlarının ailəsində anadan olmuşdu. Ailəsi əslən Yunanıstanın qərbində yerləşən Kefaloniya adasının Metaksata kəndindən idi. Gimnaziyada oxuyarkən onda inqilabi düşüncələr formalaşmış, polis təqibindən qurtulmaq üçün bir müddət Odessada yaşamışdı. 1908-ci ildə Rusiya Sosial Demokrat Fəhlə Partiyasına qoşulmuş, Tbilisi, Krım və Uralda inqilabi fəaliyyətdə olmuşdur. 1913-cü ildə Bakıya köçmüşdür. Natiqlik qabiliyyəti yüksək inkişaf etmiş biri idi. Restoran və hotel işçiləri həmkarlar birliyinin katibi seçilmişdi. 1917-ci ildə yaranan Bakı kommunasında Stepan Şaumyanın və Prokofi Caparidzenin şəxsi cangüdəni olmuş, bankların milliləşməsi ilə məşğul olmuşdu. İrakli Metaksa 1918-ci ildə ingilislər tərəfindən başı kəsilərək edam olunub.

## İstinadlar
Teleqraf

**Teleqraf** ( — "uzaq" +  — "yazıram") — siqnalların naqil və ya digər elektrorabitə vasitəsilə ötürülməsi.

## Tarixi
24 may 1844-cü ildə amerikalı ixtiraçı Samuel Morze kəşf etdiyi teleqraf aparatının köməyi ilə, özünün yaratdığı kodla ilk teleqramı göndərmişdir. Morzenin teleqraf aparatı 1851-ci ildə Avropanın teleqraf xətləri üçün standart kimi rəsmi olaraq təsdiq edildi.

1853-cü ildə məşhur amerikalı ixtiraçı Devid Edvard Hyuz (David Edward Hughes) teleqraf çap qurğusunun yaradılması ilə məşğul olmuşdur. Bu qurğunun təkmilləşdirilməsində ona Corc Felps (George May Phelps) kömək etmişdir. Hyuzun qurğusu 1856-cı ildə Massaçusetsdə Vorçester və Sprinqfild şəhərləri arasında əlaqə yaratmaq üçün istifadə edilmişdir. Hyuz mikrofonun, induktiv tərəzinin və sonometrin də yaradıcısıdır. 1902-ci ildə London Kral Cəmiyyəti onun şərəfinə Hyuz medalını təsis etmişdir.

## Maraqlı faktlar
* Teleksi olmayan mehmanxana "beş ulduz" reytinqinə malik ola bilməz. Bu gün dünyada milyon yarım teleks nömrəsi var.
* Rusiyada ümumi istifadə şəbəkəsi vardır. Orada bütün məlumatlar 7 ay ərzində saxlanılır və istifadəçiyə möhürlü sənədlə surəti verilə bilər.
* 1824-cü ildə ingilis fiziki Piter Barlou səhv olan "Barlou qanunu" yaradır. Qanun bir neçə illiyə teleqrafın inkişafını dayandırdı.
* 27 iyul 1866-cı ildə Britaniya və ABŞ arasında daimi elektrik əlaqəsini təmin edən sualtı teleqraf kabeli çəkilmişdir. Buna qədər 1858-ci ildə kabel çəkilişi aparılmışdır, lakin bu kabel bir aydan az müddətdə sıradan çıxmışdır.

## Mənbə

* Центральный музей связи имени А. С. Попова: аппарат П. Л. Шиллинга .
* История факсимильных машин и фототелеграфов.
* Виртуальный музей телетайпов.
* Североамериканский музей коммуникаций (фото и запись звука телетайпа).
* Античная телеграфия.

## Həmçinin bax
* Morze əlifbası
* Teleqram
* Abunəçi teleqrafı

## İstinadlar
Pyer Karden

**Pyer Karden** () — İtalyan əsilli fransız modelyer. "Maxim" restoranının və eyni adlı brendin sahibi, o Fransanın ən böyük əmlak sahiblərindən biridir. Birləşmiş Millətlər Təşkilatının Ərzaq və Kənd Təsərrüfatı Təşkilatının xoşməramlı səfiri (2009–2020).

## Həyatı
Pyer Karden 1922-ci ildə Venesiya yaxınlığındakı şəhərcikdə anadan olub. O, Fransada böyüyüb və ilk təhsilini də burda alıb. Çoxuşaqlı, eyni zamanda, orta imkanlı ailədən olmuşdur. Atası şərabçı olduğundan Pyer də bu sənəti davam etdirməli idi, lakin o, ürəyincə olmayan peşənin dalınca getmədi. 14 yaşında dərzi yanında köməkçilik etməyə başladı. 1945-ci ildə gənc Pyer, Parisdə modelyer kimi fəaliyyətə başladı. 1946-cı ildə Kristian Diordan dəvət alır. Bir müddət sonra – 1950-ci ildə şəxsi moda evini, ardınca – 1954-cü ildə "Yeva", 1957-ci ildə isə "Adam" mağazalarını açır. Çox keçmir, Pyer Karden moda sindikatının üzvü olur və 120 modeldən ibarət tam kolleksiyasını təqdim edir. Keyfiyyət, zəriflik və orijinallıq onu fərqləndirən əlamətlər idi. 60 ildən artıqdır ki, modelyer dəb aləmində öz üslubunu diktə edir. Bu müddət ərzində Pyer stilist, dizayner və dərzilərin çalışdığı böyük bir imperiya yaradıb. Firma hər il 20 min modeldə paltar, ayaqqabı və aksessuarlarını alıcılarına təqdim edir. Dünyada "Pierre Cardin" markalı məhsulların istehsalında 200 minə qədər insan çalışır. Hazırda firmanın illik gəliri təxminən, 12 mlrd. dollar təşkil edir. Bundan əlavə, Pyerin təsisçisi və rəhbəri olduğu teatr kollektivi də fəaliyyət göstərir.

"Time" jurnalı Pyeri, adını demək olar ki, hər şeyin üstünə yazmağı bacaran "hiyləgər fanatik" adlandırırdı. Çünki, o, özünün "Pierre Cardin" brendini müvəffəqiyyətlə satmağı bacarırdı. Pyer Karden 1985-ci ildə Fransanın İncəsənət Akademiyasına üzv seçilir və həmkarlarının dili ilə desək, "ölməz" qalır. O, beynəlxalq və Fransa səviyyəsində 24 nüfuzlu mükafatın sahibidir. 1988-ci ildə İtaliyanın "Xidmətə görə" ordeni və Vatikanın yüksək mükafatı "Müqəddəs xəzinə" ilə təltif olunub. 1991-ci ildə fəaliyyətinin 40 illiyi ilə əlaqədar Moskvada "Qızıl Meydan"da 200 minlik tamaşaçı qarşısında Pyer Kardenin 50 modelinin möhtəşəm təqdimatı keçirilir. Modelyerin etirafına görə, bu, onun həyatında ən həyəcanlı və əlamətdar hadisə oldu. 2008-ci ilin əvvəlində Parisin moda muzeyi "Galliera"da Pyer Kardenin 60 illik çalışmasının nəticəsi olan 10 min məmulatdan ibarət sərgi keçirilib. O, heç vaxt satışa can atmayıb. 3500 kv.metrlik şəxsi muzeyindəki paltar kolleksiyaları və mebellər buna sübutdur.

Onun modellərində əsas yeri parça tutur. İpəyə olan meylinə görə tənqidçilər Pyeri "ipək baronu" adlandırırlar. Məhəbbət də modelyerin həyatından yan keçməyib.

Pyer Karden 29 dekabr 2020-ci ildə Fransada vəfat edib.

## İstinadlar

## Xarici keçidlər
* http://www.pierrecardin.com/synopsisgb.htm 
* Victoria and Albert Museum'da biyografisi
* Pierre Cardin porselen 5 çayı keyfi 
* Пьер Карден в Москве 2009 г.
* Официальный сайт "Sculptures Utilitaires"
* Причиной госпитализации Пьера Кардена стала сердечная недостаточность